**Referat fra styremøte i Telemark Travforbund onsdag 20. mars 2019**

**Tilstede: Jan Kristian Øverdal (leder), Ine Dahl (nestleder), Thomas Tvedt, Stian Hovstø, Agnar Svartdal, Marielle Bråthen, Katarina Østerholt - Jorunn Svensson (sekretær)**

**Dette var første møte etter årets GF, og nyvalgt leder åpnet med å ønske 2 ny representanter velkommen til styret.**

**Saksliste:**

Sak 9/19 **Godkjenning av innkalling og referat.**  Godkjent uten kommentarer.

Sak 10/19 **Oppsummering GF.** **Vedtak:** Ved neste års GF vil § 5.4, punkt 3 bli fulgt opp slik at lag som ikke leverer årsrapport innen fristen mister sin representasjonsrett.

Sak 11/19 **Norsk Trav as.** Videre fremdrift i henhold til vedtak på GF. **Vedtak:** Leder Jan Kristian Øverdal gis mandat til å nedsette en gruppe for å jobbe med saken. Målet skal være best mulig organisering av travet i Telemark uten at lagene mister sin eier- og styringsrett.

Sak 12/19 **Oppgavefordeling i styret**. Planlagte tiltak/gjøremål ble gjennomgått med beskrivelse, ønsket tidslinje og utnevnelse av ansvarlig for gjennomføring. Dette vil være et styringsverktøy som skal benyttes gjennom året.

Sak 13/19 **info fra sekretær**

***Dugnad påsken*** – TTF har fått i oppdrag å organisere parkering/inngang. Lagene får utbetalt kr. 1000,- pr. person de stiller med.

***Utbetaling banebidrag*** - utbetaling av fastsatte beløp gjøres i løpet av uke 13. I tillegg er det avsatt kr. 30 000,- i frie midler som lagene kan søke om. Søknadsfrist settes til 01.09.19.

***Ledermøte i forbindelse med GF i DNT*** – når forslaghefte for årets GF foreligger vil alle lagledere vil bli innkalt til ledermøte for å diskutere Telemarks innstilling til aktuelle saker. Foreløpig dato 24.04.19

***Felleskostnader GF i DNT*** – alle lag vil bli belastet med kr. 1000,- i forbindelse med Telemark sin representasjon ved årets GF i DNT.

***Leserinnlegg lokalpresse –*** forbundet overtar ansvar for distribusjon av leserinnlegg til lokalpressen.

***Dyrskun*** – ny avtale er snart klar til signering.

***Tillittsmannskurs*** – tilllittsmannskurset som var satt opp 18.03 måtte avlyses, men vil bli satt opp på nytt i løpet av våren.

***Ungdomsgruppe* -** TTF har etter søknad fått bevilget kr. 30 000 til prosjektet. Igangsatt av ungdommen selv gjøres det nå et nytt forsøk på å få i gang en aktiv gruppe i vårt miljø.

***Administrative rutiner og instruks for utvalg –*** styret mottok et forslag og ble bedt om å komme med innspill til neste styremøte.

**Sak 14/19 Eventuelt**

**Fellesmøte –** det vil bli avholdt et fellesmøte mellom lederne i Telemark, Vestfold, Østfold og Buskerud der man diskuterer aktuelle problemstillinger som løpsfordeling og satsing på Bjerke opp mot lokalbaner.

Ref: Jorunn Svensson